-
أفضل شركة لجلي الرخام ؟؟؟
ياليت اللي مجرب شركة جيدة لجلي الرخام ويكون سعرها معقول يفيدني ؟؟؟
ولازم أجلي الرخام أول ما اركبه ولا اجليه بعد فترة ؟؟؟
-
مرحبا وهج حبيت افيدك بهلشغله ان الجلي تخليه اخر شي قبل لاتسكن في البيت عشان ماشي يخدشه بعد نظافه البيت كامل والاسعار ماتعدا 30 ريال للمتر اذكر محل في معيذر للرخام هم يجلون وعساه منزل مبارك
-
الي اعرفة ان في ثلاث انواع
1- الجلي العادي يستخدمون فيه مواد لتلميع الرخام وهو رخيص بس تروح اللمعة بسرعه
2- جلي الشمع واضح من اسمه انهم يستخدمون الشمع علشان يكون ماده لامعة وعازلة للرخام اغلى من النوع الاول وعمره الافتراضي اطول شوي
3- جلي بالكريستال وهو الافضل والاغلى
بس وين احسن مكان ما اقدر افيدك في الوقت الحالي بس انشاء الله بسأل وبرد عليك
-
مشكورين على الافادة
اتمنى القى اجابات أكثر من بقيه الاعضاء اللي مجربين الجلي ... وقريت أن أوقات الجلي تكون له سلبيات ياليت اللي عنده خبرة يساعدني .
-
عضو مؤسس
الصراحة أنا الحين مثلك ... أدور على شركات جلي رخام ... كلمت شركتين ... وجوني البيت وسووا عينات ...
الاولى ما اذكر اسمها الحين ... بس الثانية شركة سعود بن خالد .. وهم الاغلى في الدوحة ... بس يقولون انهم الاحسن ... سعرهم غالي حوالي 55 للمتر ... بس يستخدمون طريقة الكرستال .. والجلي يكون على خمس مراحل ... وقالوا لي ان عليه ضمان خمس سنوات ...
اللي أعرفه ان السلبيات تكون على حسب نوع طريقة الجلي ... في واحد أعرفه شال الرخام كامل وركب سيراميك ... بعد الجلي اخترب الرخام كله عليه ...
اتمنى اللي مجربهم أو مجرب شركات ثانية يفيدنا ...
-
هذا اللي أنا خايف منه الرخام جديد وأخاف الشركة تخرب الرخام بدال ما تلمعه .